ཚོགས་འདུའི་ཐོག་ནན་བཤད་གནང་དོན།འདི་ལོའི་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་ལས་འགན་ཧ་ཅང་ལྕི་བས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དཔལ་འབྱོར་དགོངས་པ་མཐའ་གཅིག་ཏུ་ལག་བསྟར་དང་།དམིགས་ཚད་ཀྱི་སྟོན་ཕྱོགས་དང་གནད་དོན་ཀྱི་སྟོན་ཕྱོགས་མཐའ་འཁྱོངས་བྱས་ནས་སྤྱི་འདོམས་འཆར་འགོད་དང་ཕྱོགས་ཡོངས་ལ་ལྟ་རྟོགགཙོ་གནད་མངོན་པ།ཕྱོགས་ཡོངས་ནས་སྐུལ་འདེད་གཏོང་བ་བཅས་བྱེད་དགོས།གོམ་སྟབས་བརྟན་ལ་མྱུར་བའི་ངང་སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་བཏང་སྟེ།མྱུར་ཚད་ལ་དམིགས་ནས་དཔལ་འབྱོར་གྱི་དུས་བབ་ལ་བརྡར་ཤ་གཅོད་པའི་གོམས་གཤིས་སུ་འཇགས་པའི་བསམ་གཞིག་ལ་ཡོ་བསྲང་བྱེད་པ་དང་།སྤུས་ཚད་དང་།ནུས་ཕྱོད་འཕོ་འགྱུར།སྒུལ་ཤུགས་བཅས་ལ་སྐུལ་འདེད་བཏང་ནས་སྲིད་ཇུས་ཀྱི་གཙོ་གནད་དང་ལས་དོན་གྱི་ཤུགས་རྒྱག་ས་དེ་སྤུས་ཚད་དེ་བས་མཐོ་བ་དང་།ཕན་འབྲས་དེ་བས་ལྡན་པ།དེ་བས་རྒྱུན་མཐུད་འཕེལ་རྒྱས་བཅས་སུ་འགྱུར་རྒྱུར་ཁྲིད་སྟོན་བྱེད་དགོས།